# UNIVERSITATEA DE STAT DIN TIRASPOL (CU SEDIUL LA CHIŞINĂU)

**APROBAT de Senatul UST**

# „ ” iunie, 2020 Proces-verbal nr.

**REGULAMENT**

# privind organizarea și funcționarea

# CENTRULUI DE ISTORIE ȘI CULTURĂ POLONEZĂ

**Chișinău, 2020**

# 1. DISPOZIŢII GENERALE

1. Centrul de Istorie şi Cultură Poloneză (în continuare – CICP) este integrat în structura Universității de Stat din Tiraspol cu sediul la Chișinău (în continuare - UST), orientat spre implementarea politicilor promovate în sfera cercetării fundamentale și aplicative axată pe promovarea valorilor de bună vecinătate şi colaborare între Republica Moldova şi Republica Polonă în diverse domenii de activitate culturală, ştiinţifică şi civilizaţională în contextul culturii comune europene și acționează în conformitate cu direcțiile strategice de dezvoltare a științei și inovării în Republica Moldova. În colaborare cu subdiviziunile instituționale CICP va susține realizarea funcției de cercetare a universității prin investigații pedagogice, transfer inovațional, de schimb de experienţă între instituţiile de profil din Republica Moldova cu cele din Republica Polonă, necesare promovării culturii cercetării prin valori științifice originale, va contribui la validarea competențelor investigative ale studenților, masteranzilor, doctoranzilor, la dezvoltarea profesională a personalului didactic acțiuni ce vor îmbunătăți imaginea universității pe plan național și internațional.
2. Regulamentul a fost elaborat în baza prevederilor:
* Codului cu privire la știință și inovare al Republicii Moldova nr. 259 din 15.07.2004 cu modificările și completările ulterioare;
* Codului Educației al Republicii Moldova nr. 152 din 17.07.2014 cu modificările și completările ulterioare;
* Cartei Universității de Stat din Tiraspol și alte acte normative ce reglementează activitatea de cercetare în învățământul superior.
1. În scopul realizării planului de activitate CICP colaborează cu subdiviziunile universității (facultăţi, catedre universitare, centre instituționale, departamente și laboratoare) pentru organizarea evenimentelor științifice.
2. Centrul îşi desfăşoară activitatea în condiţii de autogestiune.

# MISIUNE, SCOP, OBIECTIVE GENERALE ȘI SPECIFICE

1. *Misiunea CICP* constă în susținerea excelenței universitare prin investigații ştiinţifice şi promavarea schimbului de experienţă între subdiviziunile UST şi cele de profil din cadrul diferitor instituţii superioare de învăţământ din Republica Polonă, precum și promovarea bunelor practici de transfer inovațional.
2. *Scopul CICP* vizează contribuții strategice de sensibilizare a comunității academice la cercetările de inovare în domeniul ştiinţelor socio-umane, în special ale ştiinţelor educației prin realizarea activităților de cercetare interuniversitare comune, organizarea evenimentelor științifice și formarea profesională privind metodologia cercetării.
3. *Obiectivele generale:*
4. proiectarea, realizarea și mediatizarea cercetărilor în domeniul ştiinţelor socio-umane inovative pentru valorificarea experiențelor de transfer al inovațiilor în practica universitară, schimb de experienţă între specialiştii din Polonia, Republica Moldova şi colegii din alte ţări;
5. stimularea motivației studenților, masteranzilor, doctoranzilor pentru avansarea în carieră prin activitatea de cercetare științifică, axate pe schimbul de experienţă şi preluarea bunelor practici din ţările partenere;
6. mediatizarea experiențelor instituționale de cercetare și transfer al inovațiilor în domeniul ştiinţelor socio-umane;
7. sensibilizarea personalului didactic universitar pentru construcție și dezvoltare curriculară și predare a disciplinelor universitare în baza rezultatelor propriilor cercetări.
8. *Obiectivele specifice:*
9. cooperarea cu personalul didactic universitar pentru planificarea și organizarea activităților de cercetare și a evenimentelor științifice;
10. consultarea tinerilor cercetători interesați de cercetare (de la licență și masterat) pentru admitere la studii de doctorat;
11. organizarea evenimentelor științifice universitare de promovare a inovațiilor în domeniul ştiinţelor socio-umane;
12. monitorizarea publicării cercetărilor pedagogice relevante pentru consolidarea patrimoniului științific universitar;
13. formarea profesională continuă pentru cercetare și transfer inovațional;
14. participarea la concursuri pentru obținerea proiectelor de cercetare și inovare a educației;
15. crearea Registrului universitar al cercetărilor și al inovațiilor în domeniul ştiinţelor socio-umane;

(p) diseminarea rezultatelor cercetării prin publicaţii ştiinţifice comune în ţară şi străinătate;

1. instituirea și actualizarea paginii web a CICP în scopul sporirii vizibilității rezultatelor instituționale ale cercetării și al inovării;
2. comunicarea cu mass-media privind cultura cercetării în UST;
3. realizarea activităților științifice conexe orientate spre dezvoltarea științelor socio-umane în general.

# STRUCTURA ȘI DOMENIILE DE ACTIVITATE ALE CCIP

1. *Directorul*
2. asigură îndeplinirea deciziilor și este subordonat rectorului Universității/prorectorului pentru activitatea științifică;
3. elaborează și prezintă spre aprobare Planul de activitate a CICP în baza priorităților strategice instituționale;
4. gestionează activitatea Centrului în scopul realizării Planului de activitate al Centrului;
5. consiliază studenții, masteranzii, doctoranzii, personalul didactic pentru participarea la evenimentele științifice organizate de către CICP;
6. convoacă la necesitate șefii subdiviziunilor universitare pentru proiectarea evenimentelor științifice instituționale de interes comun;
7. implementează deciziile Rectorului UST cu referire la activitatea CICP;
8. prezintă rapoarte Prorectorului pentru activitatea ştiinţifică referitoare la activitatea Centrului;

(m) formează, în caz de necesitate, grupuri de experți pentru a soluționa probleme importante privind activitatea Centrului;

1. reprezintă CICP în parteneriatul cu instituțiile naționale și internaționale de cercetare și inovare în domeniul ştiinţelor socio-umane;
2. asigură prezentarea rapoartelor anuale de activitate a CICP.
3. În absența temporară a Directorului, atribuțiile acestuia vor fi exercitate de o persoană desemnată prin ordinul emis de rectorul UST.
4. *Echipa CCIP*
5. colaborează cu structurile instituționale pentru realizarea Planului de activitate a CICP;
6. contribuie la asigurarea condițiilor necesare realizării Planului de activitate a CICP;
7. recepționează materialele furnizate de membrii subdiviziunilor universitare;
8. actualizează pagina web a CICP.
9. Structura și funcțiile în cadrul Centrului sunt propuse de directorul CICP, aprobate de către Rectorul UST.

# DISPOZIȚII FINALE

1. Regulamentul intră în vigoare la data aprobării de către Senatul Universității;
2. Comunitatea universitară poate formula propuneri privind îmbunătățirea activității Centrului;
3. Modificarea sau completarea prezentului regulament se produce prin decizia Senatului.